CELEX: 32017R1550
Language: sl
Date: 2017-07-14 00:00:00
Title: Delegirana uredba Komisije (EU) 2017/1550 z dne 14. julija 2017 o vključitvi Priloge v Uredbo (EU) 2016/1076 Evropskega parlamenta in Sveta o uporabi režimov za izdelke s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu

15.9.2017   
            
            
               SL
            
            
               Uradni list Evropske unije
            
            
               L 237/57
            
         DELEGIRANA UREDBA KOMISIJE (EU) 2017/1550
   z dne 14. julija 2017
   o vključitvi Priloge v Uredbo (EU) 2016/1076 Evropskega parlamenta in Sveta o uporabi režimov za izdelke s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) 2016/1076 Evropskega parlamenta in Sveta z dne 8. junija 2016 o uporabi režimov za izdelke s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu (1), ter zlasti člena 4(3) in člena 22 Uredbe,
   ob upoštevanju naslednjega:
   
               (1)
            
            
               Uredba (EU) 2016/1076 izvaja režim dostopa do trga za izdelke s poreklom iz tistih držav skupine afriških, karibskih in pacifiških držav (AKP), ki so sklenile sporazume o gospodarskem partnerstvu ali sporazume, na podlagi katerih bodo sklenjeni sporazumi o gospodarskem partnerstvu z EU.
            
         
               (2)
            
            
               Sporazum o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani („EU-SADC SGP“) se začasno uporablja od 10. oktobra 2016.
            
         
               (3)
            
            
               Komisija je v skladu s členom 4(3) in členom 22 Uredbe (EU) 2016/1076 pooblaščena, da sprejme delegirane akte, da se k Uredbi doda priloga, ki določa ureditev dostopa do trga, ki se uporablja za uvoz izdelkov s poreklom iz Južne Afrike v Evropsko unijo, saj so se ustrezne trgovinske določbe Sporazuma o trgovini, razvoju in sodelovanju („STRS“) nadomestile z ustreznimi določbami EU-SADC SGP –
            
         SPREJELA NASLEDNJO UREDBO:
   Člen 1
   K Uredbi (EU) 2016/1076 se doda Priloga V, ki določa ureditev dostopa do trga, ki se uporablja za uvoz izdelkov s poreklom iz Južne Afrike v EU, kakor je določena v Prilogi k tej Uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. julija 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 185, 8.7.2016, str. 1.
   
      PRILOGA
      „
            PRILOGA V
            
               CARINSKE DAJATVE EU ZA IZDELKE S POREKLOM IZ JUŽNE AFRIKE
            
            Izdelki s poreklom iz Južne Afrike se v EU uvažajo v skladu z obravnavo, ki je za Južno Afriko določena v Prilogi I k SADC SGP, kakor je določeno v členu 24(2) Sporazuma.
            Členi 9 do 20 te uredbe se uporabljajo za Južno Afriko.
         “